text: Chay VIH-SIDA sutiyuq wañuchikuq unquywanqa aswan tarikun chay mana amachasqa runakuna, chay ukhupim tarikun warmi ranti churakuq qharikunapas (sapa pachakmanta yaqa 12 seropositividad), kaqtaq pampa warmikunapas. Chay seropositividad sutiyuq mana allin kayqa sapa pachak runamanta yaqa huk runapa kuskanmi kanman, chayqa 15 watayuqmanta 49 watayuqkama. Kay qhipariq chunka wata ukhupi kay wañuchikuq unquyqa aswan achka runatam hap'ichkan qharitapas warmitapas; chay unquchikuq virusqa warmikunapipas wawakunapipas yapakunpunim. Wakcha runakunapa hawa llaqtanqa ch'iqisqa tarikun, chayraykutaq ima allin willakuypas ancha sasawan chayan; wakin hawa llaqtakunamanqa karu kasqanrayku, runapa kawsayninrayku chay unquykunamanta willakuykunaqa mana chayanpaschu.